Bases reguladores per a la concessió de les subvencions de les línies 1 i 2 a ens locals per a projectes adreçats a recuperar la memòria democràtica a través de la posada en valor i difusió del patrimoni memorial de Catalunya del període 1931-1980
L'article 54 de l'Estatut d'autonomia de Catalunya estableix que la Generalitat de Catalunya i els altres poders públics han de vetllar pel coneixement i el manteniment de la memòria històrica de Catalunya com a patrimoni col·lectiu que testimonia la resistència i la lluita pels drets i les llibertats democràtiques, i que, amb aquesta finalitat, han d'adoptar les iniciatives institucionals necessàries per al reconeixement i la rehabilitació de tots els ciutadans que han patit persecució com a conseqüència de la defensa de la democràcia i l'autogovern de Catalunya.
També estableix que la Generalitat ha de vetllar perquè la memòria històrica es converteixi en símbol permanent de la tolerància, de la dignitat dels valors democràtics, del rebuig dels totalitarismes i del reconeixement de totes les persones que han patit persecució a causa de llurs opcions personals, ideològiques o de consciència.
En aquest marc, el Parlament de Catalunya va aprovar la Llei 13/2007, de 31 d'octubre, del Memorial Democràtic, que té per objecte desplegar les polítiques públiques del Govern adreçades a l'acció cívica de recuperació, commemoració i foment de la memòria democràtica.
La creació del Memorial Democràtic és un pas endavant fonamental per a avançar vers l'objectiu de recuperar, conservar i proclamar la memòria democràtica com a patrimoni col·lectiu i, per tant, fomentar-ne els valors, en els quals es basa la convivència democràtica de la societat catalana actual.
De conformitat amb el que exposa el preàmbul de la Llei, la tasca de recuperació memorial ha de ser entesa com la commemoració de la lluita per les llibertats, però també com una oportunitat d'investigar la història col·lectiva i, finalment, com una via per a difondre el respecte pels drets humans i el coneixement dels fonaments del sistema de llibertats de què gaudeix la societat entre les generacions presents i futures.
La política pública memorial s'ha de centrar en la restitució de la memòria històrica, i ha de reflectir la pluralitat de memòries conformades per les diverses tradicions democràtiques des de diferents perspectives: ideològiques, de consciència, socials, culturals, lingüístiques, nacionals, de gènere i d'orientació sexual, entre d'altres.
L'Ordre IRP/91/2010, de 18 de febrer, per la qual es crea la Xarxa d'Espais de Memòria Democràtica de Catalunya, té per objecte recuperar la memòria democràtica a través de la posada en valor, senyalització i difusió del patrimoni memorial del període 1931-1980.
La Xarxa d'Espais de Memòria Democràtica de Catalunya està formada per un conjunt d'ens que són titulars d'espais que constitueixen un patrimoni memorial representatiu de la lluita i els conflictes per la consecució dels drets i les llibertats democràtiques, i que tenen una voluntat comuna quant a recuperar-los, conservar-los i difondre'ls.
Amb una identitat comuna, la Xarxa agrupa, coordina i difon tota una sèrie de projectes entorn del patrimoni memorial de Catalunya.
La Xarxa d'Espais de Memòria Democràtica de Catalunya s'estructura en seus, seccions i col·laboracions per al desenvolupament d'un projecte o programa integrat en el Pla d'actuació de la Xarxa, i col·labora amb els ens adherits en la posada en valor dels espais i la coordinació de la gestió cultural, patrimonial i comunicativa dels diferents espais que la conformen.
El Departament d'Afers i Relacions Institucionals i Exteriors i Transparència, mitjançant la Direcció General de Relacions Institucionals i amb el Parlament, duu a terme les polítiques públiques de recuperació i foment de la memòria democràtica.
D'acord amb l'article 14.1.f) del Decret 45/2016, de 19 de gener, d'estructuració del Departament d'Afers Exteriors, Relacions Institucionals i Transparència, la Direcció General de Relacions Institucionals i amb el Parlament té la funció de fomentar, a través de convocatòries públiques o mitjançant la signatura de convenis de col·laboració, les iniciatives que, en l'àmbit de la seva competència, puguin sorgir de la societat civil, del món acadèmic i del territori; i d'acord amb l'article 16.d) i.e), li correspon impulsar i coordinar l'establiment de criteris de localització, senyalització i conservació in situ de llocs emblemàtics de la Guerra Civil, la repressió franquista, la lluita antifranquista i la transició democràtica, així com promoure i gestionar els ajuts públics a entitats que desenvolupin projectes destinats a la recuperació de la memòria democràtica.
El Govern de la Generalitat valora positivament les activitats memorialistes i de restitució de la memòria històrica que desenvolupen els ens locals.
Per tot això, vistos els articles 87 i següents del text refós de la Llei de finances públiques de Catalunya, aprovat mitjançant el Decret legislatiu 3/2002, de 24 de desembre; els preceptes de caràcter bàsic de la Llei 38/2003, de 17 de novembre, general de subvencions; el Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, general de subvencions; l'Acord GOV/85/2016, de 28 de juny, pel qual s'aprova la modificació del model tipus de bases reguladores aprovat per l'Acord GOV/110/2014, de 22 de juliol, pel qual s'aprova el model tipus de bases reguladores dels procediments per a la concessió de subvencions en règim de concurrència competitiva, tramitats per l'Administració de la Generalitat i el seu sector públic; i l'Ordre ECO/172/2015, de 3 de juny, sobre formes de justificació de subvencions;
A proposta de la Direcció General de Relacions Institucionals i amb el Parlament, d'acord amb l'article 92.3 del text refós de la Llei de finances públiques de Catalunya, aprovat pel Decret legislatiu 3/2002, de 24 de desembre, i en exercici de les facultats que m'atribueix l'article 12 de la Llei 13/1989, de 14 de desembre, d'organització, procediment i règim jurídic de l'Administració de la Generalitat de Catalunya,
1.1 Aquestes bases tenen per objecte regular la concessió de subvencions per a projectes de recuperació de la memòria democràtica a través de la posada en valor i difusió del patrimoni memorial de Catalunya del període 1931-1980, destinades als ens locals de Catalunya.
En concret, es dona suport a les línies següents:
A aquests efectes, es consideren un espai de memòria aquells béns que configuren el patrimoni memorial de Catalunya, estan adscrits a un ens local i estan relacionats amb algun dels àmbits temàtics del Pla d'actuació de la Xarxa d'Espais de Memòria Democràtica de Catalunya [URL].
Línia 2: Projectes transversals per a la recuperació de la memòria democràtica que estiguin orientats a la senyalització o commemoració d'espais i llocs públics per a la dignificació i difusió d'esdeveniments relacionats amb l'exili, la deportació, la repressió, la resistència i la construcció de la societat democràtica.
Aquests projectes han de basar-se en la recerca documental i la recuperació de la memòria humana, individual i col·lectiva, orientada a la reconstrucció de fets relacionats amb la història local i que tingui com a finalitat la senyalització o dignificació d'espais i llocs públics.
Els ens locals que optin per aquesta línia de subvencions, un cop s'hagi realitzat la dignificació o senyalització de l'espai o lloc públic, podran sol·licitar al Memorial Democràtic formar part de la Xarxa d'Espais de Memòria Democràtica de Catalunya.
1.2 Les dues línies de subvencions són compatibles entre si, i un mateix ens local pot presentar sol·licitud per a ambdues línies.
Poden ser beneficiàries de les subvencions regulades en aquestes bases els consells comarcals, els municipis, les mancomunitats de municipis, els consorcis adscrits a ens locals i les entitats municipals descentralitzades de Catalunya que tinguin prevista alguna de les actuacions descrites a la base 3, i que tinguin la propietat o l'ús cedit per qualsevol títol de l'espai de memòria o dels espais i llocs públics.
Les subvencions de la present línia es poden destinar a projectes de manteniment, conservació, senyalització, reparació i difusió dels espais de memòria que prevegin alguna de les actuacions següents:
a) Actuacions adreçades al manteniment i preservació dels espais de memòria.
b) Actuacions adreçades a la conservació, dignificació i dinamització dels espais de memòria.
c) Actuacions adreçades a la realització d'obres de reparació d'espais de memòria.
d) Actuacions adreçades a la restitució de la senyalització i l'adequació de camins, rutes i itineraris per a la recuperació i manteniment de la memòria democràtica.
Aquestes actuacions s'hauran de realitzar d'acord amb el Manual tècnic de senyalització dels Espais i Rutes de la Memòria del Memorial Democràtic [URL].
e) Actuacions adreçades a la reposició i instal·lació de senyals d'orientació i plafons informatius en espais de la memòria, d'acord amb el Manual tècnic de senyalització dels Espais i Rutes de la Memòria del Memorial Democràtic.
En les actuacions en senyals i retolació interpretativa, s'hauran d'observar les pautes previstes en el manual tècnic esmentat.
f) Els elements i les accions previstes en el pla de comunicació del projecte, amb l'objectiu de dinamitzar i difondre l'existència del patrimoni memorial que sigui objecte de l'actuació.
g) Qualsevol altra actuació que sigui necessària, i de la qual es demostri la necessitat, per al manteniment, conservació, reparació i difusió d'aquests espais de memòria.
Línia 2: Projectes transversals per a la recuperació de la memòria democràtica que estiguin orientats a la senyalització o commemoració d'espais i llocs públics per a la dignificació i difusió d'esdeveniments relacionats amb l'exili, la deportació, la repressió, la resistència i la construcció de la societat democràtica, i que es basin en la recerca documental i la recuperació de la memòria humana, individual i col·lectiva, orientada a la reconstrucció de fets relacionats amb la història local i que tingui com a finalitat la senyalització o dignificació d'espais i llocs públics.
Les subvencions de la present línia es poden destinar a projectes transversals per a la recuperació de la memòria democràtica que, a més de basar-se en la recerca documental i la recuperació de la memòria humana, individual i col·lectiva, orientada a la reconstrucció de fets relacionats amb la història local i que tingui com a finalitat la senyalització o dignificació d'espais i llocs públics, prevegin algunes de les actuacions següents:
a) Actuacions commemoratives relacionades amb l'exili, la deportació, la repressió, la resistència i la construcció de la societat democràtica, de fets relacionats amb la història local que incloguin els treballs de condicionament i abalisament de zones a l'aire lliure i espai públic i de dotació, instal·lació i muntatge de la senyalització, o elements commemoratius d'espais i llocs públics destinats a la dignificació i difusió d'esdeveniments.
b) Actuacions de difusió i/o formació, consistents en l'organització de congressos, simposis, jornades, seminaris i exposicions temporals; en l'elaboració de productes audiovisuals i publicacions; en el desenvolupament de projectes educatius, o en la realització d'actuacions culturals i artístiques, estrictament relacionades amb la senyalització o commemoració d'espais i llocs públics.
c) Actuacions de recerca documental orientada a la reconstrucció de fets i esdeveniments relacionats amb la història local durant la Segona República, la Generalitat republicana, la Guerra Civil, la repressió de la dictadura, l'exili i la resistència democràtica, i la Transició, i que tinguin com a escenari un espai o lloc públic concret.
d) Actuacions de dignificació o memòria d'espais relacionades amb la recuperació i la divulgació del paper de les dones.
Per a obtenir la condició de beneficiaris de les subvencions, els ens locals sol·licitants han de complir els requisits i les condicions generals que estableix l'article 13 de la Llei 38/2003, de 17 de novembre, general de subvencions, i els següents:
a) Declarar si s'han demanat i/o obtingut altres ajuts públics o privats per a la mateixa activitat, amb indicació de l'entitat condecent i la quantitat sol·licitada i/o obtinguda.
b) Complir la normativa sobre propietat intel·lectual en cas de realitzar l'activitat objecte de la subvenció utilitzant qualsevol element susceptible de generar drets d'autor.
c) Complir la normativa reguladora de persones amb discapacitat i de la seva inclusió social.
d) Complir el que preveu la Llei 17/2015, de 21 de juliol, d'igualtat efectiva de dones i homes.
e) En el cas d'ens locals amb una plantilla igual o superior a 25 persones, indicar els mitjans que utilitzen per prevenir i detectar casos d'assetjament sexual i d'assetjament per raó de sexe, i per intervenir-hi, en els seus centres de treball, de conformitat amb el que estableix l'article 29 de la Llei 5/2008, de 24 d'abril, del dret de les dones a erradicar la violència masclista.
h) Declarar davant l'òrgan competent que l'ens local sol·licitant té la propietat o l'ús cedit per qualsevol títol de l'espai de memòria o dels espais i llocs públics objecte de l'actuació corresponent.
i) Complir les obligacions de facilitar informació que la legislació de transparència imposa a les persones beneficiàries de les subvencions en relació amb l'administració o administracions de referència, sens perjudici del compliment de les obligacions de transparència que els pertoquin de forma directa per previsió legal, en els supòsits establerts a la Llei 19/2014, del 29 de desembre, de transparència, accés a la informació pública i bon govern.
j) Adherir-se als principis ètics i regles de conducta que s'estableixen a l'Annex de l'Acord GOV/85/2016, de 28 de juny, pel qual s'aprova la modificació del model tipus de bases reguladores aprovat per l'Acord GOV/110/2014, de 22 de juliol, pel qual s'aprova el model tipus de bases reguladores dels procediments per a la concessió de subvencions en règim de concurrència competitiva, tramitats per l'Administració de la Generalitat i el seu sector públic, i se n'aprova el text íntegre.
5.1 La dotació màxima de cada una de les línies de les subvencions, el percentatge màxim subvencionable i l'import màxim de cada una de les subvencions, s'establiran en la convocatòria corresponent.
L'import de la subvenció és un percentatge o fracció del cost total de l'actuació objecte de la subvenció, d'acord amb la disponibilitat pressupostària.
5.2 Si escau, la convocatòria corresponent establirà el nombre màxim de projectes que pot presentar cada un dels ens local sol·licitants.
5.3 Dins el termini que estableixi l'òrgan concedent, el beneficiari ha de presentar sempre la totalitat dels justificants de la despesa de l'activitat o inversió que facin referència a l'acció que s'ha subvencionat mitjançant la resolució de concessió, encara que la quantitat subvencionada sigui inferior i es tracti d'un percentatge sobre l'activitat o inversió.
No obstant això, la despesa mínima, realitzada i justificada, de l'actuació objecte de la subvenció, exigible per a poder considerar complerts l'objecte i la finalitat d'aquesta, és del 60% del cost de l'actuació per als projectes de la Línia 1 i del 70% per als projectes de la Línia 2.
L'incompliment d'aquesta despesa mínima comporta la revocació total de la subvenció atorgada.
5.4 Si no es justifica degudament el total de l'activitat o la inversió subvencionada, sens perjudici de l'establert a la base 5.5, s'ha de reduir l'import de la subvenció concedida en el percentatge dels justificants no presentats o no acceptats i s'ha de proposar el pagament per la quantitat resultant de la liquidació.
L'import finalment atorgat sobre el cost total justificat serà proporcional al percentatge que representa la subvenció atorgada amb la resolució definitiva d'atorgament respecte del cost inicialment pressupostat.
A aquests efectes, es considera que el cost inicialment pressupostat és el cost total de l'actuació que es faci constar a la resolució definitiva d'atorgament.
5.5 Si la desviació pressupostària entre el cost inicialment pressupostat i el cost final justificat de l'actuació objecte de la subvenció no excedeix del 20%, es mantindrà l'import atorgat, sempre que es considerin complerts l'objecte i la finalitat de la subvenció.
Només es pot aplicar aquest percentatge si es garanteix que s'han complert l'objecte i la finalitat de la subvenció i es respecten els imports i percentatge màxims que fixa la convocatòria.
A aquests efectes, es considera cost inicialment pressupostat el cost total de l'actuació que es faci constar a la resolució definitiva d'atorgament.
5.6 Els criteris que s'han de tenir en compte preferentment per a determinar la quantia de les subvencions són el cost del projecte, els altres ajuts o subvencions rebuts, la puntuació obtinguda pels criteris de valoració establerts en la base 11, i la disponibilitat pressupostària.
5.7 En cap cas, l'import de les subvencions concedides no pot ser d'una quantia que, aïlladament o en concurrència amb altres subvencions, ajuts, ingressos o recursos, superi el cost de l'actuació que ha de desenvolupar l'ens local beneficiari.
6.1 Pel que fa a la Línia 1, són subvencionables les despeses de manteniment, conservació, senyalització, reparació i difusió dels espais de memòria i les que responguin de manera inequívoca a la naturalesa de l'actuació objecte de la subvenció, resultin estrictament necessàries, i s'efectuïn en el termini d'execució que prevegi la convocatòria corresponent.
Aquestes despeses han de ser realitzades en béns dels quals es tingui la propietat o l'ús cedit per qualsevol títol.
6.2 Pel que fa a la Línia 2, són subvencionables les despeses que responguin de manera inequívoca a la naturalesa de l'activitat objecte de la subvenció, resultin estrictament necessàries, i s'efectuïn en el termini d'execució que prevegi la convocatòria corresponent.
Aquestes despeses han de ser realitzades en espais o llocs públics dels quals es tingui la propietat o l'ús cedit per qualsevol títol.
6.3 Per a ambdues línies, no tenen caràcter subvencionable les despeses que s'hagin d'imputar al capítol 1 del pressupost de les despeses de l'ens local (despeses de personal) o, si escau, les despeses que s'hagin d'imputar al capítol 1 del pressupost de les despeses de l'espai de memòria adscrit, ni les despeses de capital o inversió que s'hagin d'imputar al capítol 6 del pressupost de les despeses de l'ens local o, si escau, del pressupost de les despeses de l'espai de memòria adscrit.
6.4 Les subvencions que es concedeixin d'acord amb aquestes bases són compatibles amb ajuts complementaris públics i privats, sempre que l'import de les subvencions no superi aïlladament o conjuntament el cost de l'actuació subvencionada, i no són compatibles amb altres subvencions concedides per al mateix projecte per qualsevol departament o entitat pública de la Generalitat durant el període de realització del projecte.
6.5 Els terminis per a les actuacions subvencionades i l'execució dels projectes i de les despeses s'estableixen en la resolució de convocatòria corresponent.
7.1 L'òrgan competent de l'ens local ha d'aprovar les sol·licituds, que han de ser formalitzades i trameses pel secretari o secretària o el càrrec equivalent de l'ens local, a través dels mitjans telemàtics de l'extranet de les administracions catalanes, a l'adreça http://www.eacat.cat.
7.2 El formulari de sol·licitud i les instruccions per a emplenar-lo i per a trametre'l per mitjans telemàtics estarà a disposició dels ens sol·licitants a l'extranet abans esmentada i també a Tràmits gencat [URL], accessible des de la Seu electrònica [URL].
7.3 En el supòsit d'interrupció per circumstàncies accidentals del funcionament de l'EACAT, i sempre que sigui tècnicament possible, la persona usuària que hi accedeixi ha de visualitzar un missatge que comuniqui aquesta circumstància i informi dels efectes d'aquesta interrupció del funcionament en el còmput dels terminis.
No obstant això, quan no sigui tècnicament possible que la persona usuària visualitzi aquest missatge, si es produeix una interrupció no planificada en el funcionament dels sistemes electrònics durant l'últim dia establert per a la realització del tràmit corresponent, aquest tràmit es podrà dur a terme durant els tres dies hàbils consecutius.
7.4 La presentació del formulari de sol·licitud significa la plena acceptació d'aquestes bases.
8.1 Juntament amb el formulari normalitzat de sol·licitud, s'haurà d'adjuntar també la documentació següent:
a) Per a sol·licitar les subvencions de la Línia 1 —projectes adreçats al manteniment, conservació, senyalització, reparació i difusió del patrimoni memorial democràtic dels espais de memòria—, els ens locals interessats han d'annexar el formulari normalitzat de dades del projecte de la Línia 1.
En la redacció del projecte cal vetllar especialment per fer un ús no androcèntric ni sexista del llenguatge.
A més caldrà annexar la documentació següent:
a.1) Pressupost complet i detallat del projecte on figurin totes les despeses i ingressos previstos, la quantia de l'ajut que es sol·licita i el detall de les fonts de finançament (inclòs a l'annex Dades del projecte de la Línia 1 del formulari de sol·licitud), juntament amb una memòria descriptiva de les despeses que es finançaran a càrrec de la subvenció, indicant si es tracta de despeses corrents o de despeses de capital.
a.2) Projecte d'activitats o actuacions incloent dates d'inici i finalització i lloc de realització del projecte (inclòs a l'annex Dades del projecte de la Línia 1 del formulari de sol·licitud), juntament amb la documentació gràfica i/o fotogràfica sobre les característiques del projecte i l'estat actual de l'espai o aspecte concret on es vol intervenir.
a.3) En el cas que el projecte incorpori despeses per a la dinamització de l'espai de memòria, també s'aportarà el pla de comunicació del projecte, amb indicació dels objectius i dels resultats esperats per a dinamitzar i difondre l'existència del patrimoni memorial que sigui objecte de l'actuació.
b) Per a sol·licitar les subvencions de la Línia 2 —projectes transversals per a la recuperació de la memòria democràtica que estiguin orientats a la senyalització o commemoració d'espais i llocs públics per a la dignificació i difusió d'esdeveniments relacionats amb l'exili, la deportació, la repressió, la resistència i la construcció de la societat democràtica—, els ens locals interessats han d'annexar el formulari normalitzat de dades del projecte de la Línia 2.
En la redacció del projecte cal vetllar especialment per fer un ús no androcèntric ni sexista del llenguatge. s'haurà d'adjuntar també la documentació següent:
b.1) Pressupost complet i detallat del projecte on figurin totes les despeses i ingressos previstos, la quantia de l'ajut que es sol·licita i el detall de les fonts de finançament (inclòs a l'annex Dades del projecte de la Línia 2 del formulari de sol·licitud).
b.2) Projecte d'activitats o actuacions incloent dates d'inici i finalització i lloc de realització del projecte (inclòs a l'annex Dades del projecte de la Línia 2 del formulari de sol·licitud).
8.2 El formulari normalitzat de sol·licitud inclou les declaracions responsables següents, sobre el compliment de les obligacions que es detallen a continuació i que l'ens local sol·licitant ratifica mitjançant la seva signatura.
a) Declaració responsable conforme l'òrgan competent ha aprovat sol·licitar la subvenció.
b) Declaració responsable de l'existència de l'acord de l'òrgan competent que aprova la realització de l'actuació per a la qual se sol·licita la subvenció.
c) Declaració responsable, segons la qual al pressupost de l'ens local hi ha previst crèdit suficient per a afrontar l'aportació pròpia que preveu el pla de finançament.
d) Declaració responsable, segons la qual l'ens local sol·licitant té la propietat o té l'ús cedit, per qualsevol títol, de l'espai de memòria o dels espais i llocs públics objecte de l'actuació corresponent.
e) Declaració responsable conforme l'ens no està inclòs en cap de les prohibicions per a tenir la condició de beneficiari de la subvenció, que estableix l'article 13 de la Llei 38/2003, de 17 de novembre, general de subvencions.
f) Declaració responsable d'estar al corrent del compliment de les obligacions tributàries amb l'Agència Estatal d'Administració Tributària i amb l'Agència Tributària de Catalunya, així com de les obligacions amb la Tresoreria General de la Seguretat Social.
g) Declaració responsable de no tenir cap deute contret amb l'Administració de la Generalitat de Catalunya ni amb les seves entitats autònomes.
h) Declaració responsable conforme es compleix la normativa vigent sobre propietat intel·lectual, en el supòsit que l'actuació objecte de subvenció es realitzi utilitzant qualsevol element susceptible de generar drets d'autor.
i) Declaració sobre el compliment de la normativa reguladora de persones amb discapacitat i de la seva inclusió social.
j) Declaració responsable sobre el compliment de la normativa en matèria de política lingüística.
k) En el cas d'ens locals amb una plantilla igual o superior a 25 persones, declaració responsable sobre el compliment de la normativa en matèria d'erradicació de la violència masclista, en què s'indiquin els mitjans que utilitzen per prevenir i detectar casos d'assetjament sexual i d'assetjament per raó de sexe, i per intervenir-hi, en els seus centres de treball.
l) Declaració responsable en què consti que l'entitat sol·licitant respectarà el que estableix la Llei 17/2015, de 21 de juliol, d'igualtat efectiva de dones i homes.
m) Declaració responsable del fet de no haver estat mai objecte de sancions administratives fermes ni de sentències fermes condemnatòries perquè han exercit o tolerat pràctiques laborals considerades discriminatòries per raó de sexe o de gènere.
n) Declaració responsable sobre l'adhesió als principis ètics i regles de conducta que s'estableixen a l'Annex de l'Acord GOV/85/2016, de 28 de juny, pel qual s'aprova la modificació del model tipus de bases reguladores aprovat per l'Acord GOV/110/2014, de 22 de juliol, pel qual s'aprova el model tipus de bases reguladores dels procediments per a la concessió de subvencions en règim de concurrència competitiva, tramitats per l'Administració de la Generalitat i el seu sector públic, i se n'aprova el text íntegre.
o) Declaració conforme l'ens local no rep altres subvencions, ajuts, ingressos o recursos per a la mateixa finalitat d'altres administracions públiques, entitats privades o particulars, de manera que les quantitats atorgades no superin el 100% del cost de l'activitat subvencionable, inclosa en el formulari de sol·licitud.
p) Declaració sobre el compliment de les altres obligacions que preveuen aquestes bases, i la normativa general de subvencions en cas de ser persones beneficiàries de les subvencions.
La presentació del formulari de sol·licitud faculta l'òrgan competent a comprovar la conformitat de les dades que s'hi contenen o es declaren.
La sol·licitud incorpora una autorització expressa al departament competent en matèria de recuperació i foment de la memòria democràtica, per tal que pugui fer les comprovacions en relació amb les dades tributàries amb l'Estat, amb la Generalitat de Catalunya i amb la Seguretat Social de l'ens local sol·licitant, sobre la base dels convenis interadministratius signats amb els organismes competents.
Si l'ens sol·licitant denega expressament l'autorització esmentada, mitjançant l'imprès de sol·licitud, caldrà que aporti el certificat o els certificats corresponents.
8.3 La inexactitud, la falsedat o l'omissió de caràcter essencial en qualsevol dada incorporada al formulari normalitzat de sol·licitud o en qualsevol dada o document que acompanyi la sol·licitud, deixen sense efecte aquest tràmit, des del moment en què es coneguin i prèvia audiència a la persona interessada, i, en conseqüència, comporten la inadmissió de la sol·licitud, sens perjudici que puguin ser causa de revocació de la subvenció, si es coneixen amb posterioritat a la concessió.
8.4 L'òrgan competent per a la tramitació i la gestió de les sol·licituds pot demanar la informació complementària que consideri necessària per a avaluar les sol·licituds.
El termini de presentació de sol·licituds serà el que s'estableixi en la resolució de la convocatòria corresponent.
—10 Esmena de les sol·licituds i inadmissió
10.1 L'òrgan instructor examina les sol·licituds presentades a l'empara de la corresponent convocatòria, i ha de requerir als ens locals sol·licitants que han presentat una sol·licitud amb defectes esmenables, amb manca de documentació preceptiva o amb documentació inexacta o defectuosa, que esmenin els defectes o aportin la documentació que hi manca, en el termini màxim de 10 dies hàbils a comptar des de l'endemà de la publicació de la relació d'entitats que són objecte d'aquest requeriment al Tauler electrònic de l'Administració de la Generalitat de Catalunya, accessible des de la Seu electrònica [URL].
La documentació demanada en resposta als requeriments de documentació es trametrà preferentment pels mitjans electrònics d'EACAT.
10.2 La manca de compliment d'aquest requeriment en el termini esmentat comporta tenir per desistit a l'ens local sol·licitant de la subvenció.
10.3 L'incompliment dels requisits no esmenables establerts en aquestes bases o l'incompliment del termini de presentació de sol·licituds que la corresponent convocatòria estableix comporta la inadmissió de la sol·licitud.
11.1 Es valoren fins a un màxim de 100 punts les actuacions subvencionables de les línies 1 i 2, amb els criteris següents:
11.1.1 Pel que fa a les actuacions subvencionables de la Línia 1
a) Justificació i motivació del projecte (fins a 30 punts).
La valoració dins d'aquest apartat té en compte els aspectes següents:
Coherència: es considera necessari que el projecte respongui amb coherència al diagnòstic efectuat per al manteniment, conservació, senyalització, reparació i difusió dels espais de memòria, així com a les línies d'acció prioritzades i els seus objectius estratègics.
En aquest sentit, es valorarà quins aspectes s'han identificat com a línies de treball necessàries i, d'aquestes, quines s'han considerat prioritàries d'acord amb l'estat de conservació dels espais de memòria que són objecte de la sol·licitud.
També es valorarà la definició d'un model estable i d'uns indicadors de gestió per garantir els objectius, manteniment i correcte funcionament del projecte.
Objectius: a través dels objectius es valorarà què es pretén amb la intervenció i quins resultats (quantitatius i qualitatius) es preveuen assolir amb l'execució de l'acció, així com la identificació i segmentació dels públics objectius del projecte.
Dinamització: en aquest punt es valoraran les mesures pensades per a dinamitzar l'espai de memòria, la repercussió de les actuacions en l'entorn del territori i la contribució que la intervenció pot suposar per a la dinamització del territori.
Actuacions previstes: en aquest punt es valorarà la qualitat tècnica i el rigor científic del projecte, l'adequació de les despeses i la viabilitat econòmica i financera del projecte, l'originalitat, la novetat i el caràcter atractiu de les propostes d'ús públic del patrimoni memorial.
Corresponsabilitat pressupostària de l'ens local: es valorarà la implicació pressupostària de l'ens local com un element prioritari a l'hora de valorar la viabilitat del projecte.
Calendari d'execució: en aquest punt es valoraran les descripcions de quines accions s'executaran i els terminis previstos per a dur-les a terme.
Difusió: en aquest punt es valoraran els mecanismes de difusió del projecte.
També es valorarà la incorporació de les noves tecnologies de la informació i la comunicació en la difusió del patrimoni memorial i l'existència d'un pla de comunicació on s'indiquin, com a mínim, les accions, objectiu i resultats esperats per a dinamitzar i difondre l'existència del patrimoni memorial que sigui objecte de l'actuació.
c) Agents, entitats i organismes implicats (fins a 20 punts):
Coordinació de recursos: es valorarà l'especificació de quines són les eines de coordinació amb la resta d'organismes —públics o privats— que treballen en aquest territori aspectes vinculats amb el projecte presentat.
Participació: en aquest punt es valorarà la implicació d'altres organismes en el procés de concreció i execució del projecte i les relacions i implicacions que es puguin establir per a fomentar la dinamització en el territori de l'espai de memòria.
d) La vinculació a la Xarxa d'Espais de Memòria Democràtica de Catalunya (fins a 20 punts):
En aquest punt es valora que els espais de memòria, en el moment de presentar la sol·licitud, formin part, o hagin sol·licitat formar part, de l'estructura de la Xarxa d'Espais de Memòria Democràtica de Catalunya, regulada per l'Ordre IRP/91/2010, de 18 de febrer, per la qual es crea la Xarxa d'Espais de Memòria Democràtica de Catalunya.
11.1.2 Pel que fa a les actuacions subvencionables de la Línia 2
a) L'adequació de l'actuació als objectius de recerca documental i recuperació de la memòria humana, individual i col·lectiva, orientada a la reconstrucció de fets relacionats amb la història local i que tingui com a finalitat la senyalització o dignificació d'espais i llocs públics d'esdeveniments relacionats amb l'exili, la deportació, la repressió, la resistència i la construcció de la societat democràtica (fins un màxim de 30 punts).
b) Qualitat del projecte presentat (fins a 30 punts):
Amb aquest criteri es valorarà la coherència, concreció, claredat i detall de la proposta; l'interès social del projecte i la promoció de valors ètics i democràtics; públic destinatari, objectius i resultats esperats, i les propostes de continuïtat, així com també el caràcter innovador de la proposta i la presència d'indicadors d'avaluació qualitatius i quantitatius.
c) Coherència econòmica del projecte (fins a 20 punts):
Amb aquest criteri es valoraran la claredat, detall i pertinència del cost de l'activitat, i el grau d'adequació del pressupost a les necessitats del projecte, així com la diversitat de fonts de finançament addicionals.
d) Enfocament de gènere (fins a 10 punts):
Amb aquest criteri es valorarà la recuperació i la divulgació del paper de les dones en el patrimoni democràtic, i de forma transversal les necessitats, interessos, aspiracions i problemàtiques específiques de dones i homes i/o del disseny d'itineraris diferenciats que promoguin la igualtat de dones i homes en l'àmbit d'actuació de memòria democràtica.
e) Pla de comunicació (fins a 5 punts):
Amb aquest criteri es valorarà l'abast de la difusió del projecte, segons els mitjans emprats per part dels ens locals per a difondre les activitats.
f) Contribució de l'activitat a la cohesió territorial (fins a 5 punts):
Amb aquest criteri es valorarà el nivell d'incidència del projecte en el territori, la implicació en el projecte de col·lectius o entitats locals i la rellevància del projecte en l'entorn socioeconòmic.
11.2 Els projectes que no obtinguin una puntuació mínima de 60 punts en la valoració, d'acord amb els criteris esmentats, no seran subvencionables.
11.3 En el cas que la dotació màxima que estableixi la convocatòria corresponent sigui insuficient per a atendre totes les sol·licituds que assoleixin la puntuació mínima, es reduiran proporcionalment les quanties de les subvencions proposades.
12.1 El procediment de concessió de les subvencions es tramita en règim de concurrència competitiva per a les dues línies de les subvencions.
12.2 L'òrgan instructor del procediment de concessió de les subvencions és la persona que estableixi la convocatòria corresponent.
12.3 Una comissió tècnica (Comissió d'Avaluació) ha d'avaluar les sol·licituds presentades i emetre l'informe corresponent.
12.4 Els membres de la Comissió d'Avaluació són nomenats per la persona titular de la direcció general competent en matèria de recuperació i foment de la memòria democràtica.
La Comissió d'Avaluació està integrada per la persona titular de la unitat que farà d'òrgan instructor, que actua com a secretari/ària de la Comissió amb veu però sense vot, tres persones tècniques del departament competent en matèria de recuperació i foment de la memòria democràtica, una de les quals actua com a president/a, i dues persones tècniques del Memorial Democràtic.
S'ha de vetllar per garantir la paritat de gènere en la Comissió d'Avaluació, sempre que sigui possible i d'acord amb el que disposa la Llei 17/2015, de 21 de juliol, d'igualtat efectiva de dones i homes.
12.5 L'atorgament d'aquestes subvencions està supeditat a la possibilitat de reducció parcial o total d'aquestes, abans que no es dicti la resolució definitiva, com a conseqüència de les restriccions que derivin del compliment dels objectius d'estabilitat pressupostària i sostenibilitat financera.
—13 Proposta de resolució provisional, acceptació de la subvenció i presentació de documentació addicional
13.1 L'òrgan instructor ha de formular la proposta de resolució provisional de concessió de les subvencions, que s'ha de fonamentar, ordinàriament, en els informes de la Comissió d'Avaluació.
La proposta de resolució provisional s'ha de motivar aplicant els criteris de valoració previstos en aquestes bases.
Quan l'òrgan que fa la proposta no segueixi els informes esmentats, ha de motivar la discrepància.
La proposta de resolució provisional es notifica als ens locals interessats mitjançant la publicació al Tauler electrònic de l'Administració de la Generalitat [URL].
La proposta de resolució provisional ha de contenir la llista d'ens locals sol·licitants proposats per a ser beneficiaris de les subvencions, degudament prioritzada en funció de la puntuació obtinguda i sempre que hagin assolit la puntuació mínima exigida.
13.2 La subvenció s'entendrà acceptada tàcitament en el supòsit que l'ens local proposat com a beneficiari no presenti cap al·legació dins el termini de 10 dies hàbils, a comptar des de l'endemà de la publicació de la proposta de resolució provisional al Tauler electrònic de l'Administració de la Generalitat.
13.3 En aquells casos en què els ens locals proposats com a beneficiaris de les subvencions vulguin desistir de la sol·licitud, han de fer-ho mitjançant la presentació del formulari normalitzat amb aquest efecte podran obtenir a EACAT, dins del termini de 10 dies hàbils a comptar des de l'endemà de la publicació de la proposta de resolució provisional.
La presentació del formulari normalitzat de desistiment s'efectuarà i es trametrà preferentment pels mitjans electrònics d'EACAT, en els termes previstos a la base 7.
13.4 Dins del mateix termini, els ens locals interessats poden presentar al·legacions, que s'han de tenir en compte en el moment de resoldre.
13.5 L'òrgan instructor pot demanar als ens locals sol·licitants que aportin la documentació complementària que consideri necessària per a acreditar les dades que figuren a la sol·licitud.
14.1 L'incompliment dels requisits no esmenables o del termini de presentació de sol·licituds que estableixen aquestes bases comporta la inadmissió de la sol·licitud.
14.2 Comporta el desistiment de la sol·licitud la manca de presentació de qualsevol dels documents que estableix la base 8 o la manca d'esmena dels requisits esmenables, dins el termini de 10 dies hàbils i amb el requeriment previ, a comptar des de l'endemà de la publicació de la relació d'entitats que són objecte d'aquest requeriment al Tauler electrònic de l'Administració de la Generalitat de Catalunya, accessible des de la Seu electrònica [URL].
14.3 Prèviament a la concessió de les subvencions, l'òrgan instructor ha de resoldre sobre la inadmissió o el desistiment de les sol·licituds i ho ha de notificar als ens locals interessats mitjançant la publicació al Tauler electrònic de l'Administració de la Generalitat de Catalunya, accessible des de la Seu electrònica [URL].
15.1 La resolució definitiva del procediment correspon a l'òrgan que s'estableixi a la convocatòria corresponent, a proposta, en tot cas, de l'òrgan instructor.
15.2 La resolució definitiva i la notificació de les subvencions s'han d'efectuar en el termini màxim de quatre mesos a comptar des de l'endemà de la data de publicació de la convocatòria.
D'acord amb el que estableix l'article 54.2.e) de la Llei 26/2010, de 3 d'agost, un cop transcorregut aquest termini de quatre mesos sense que s'hagi dictat i notificat resolució expressa, les sol·licituds s'han d'entendre desestimades.
15.3 L'òrgan concedent ha de notificar la resolució definitiva del procediment als ens beneficiaris amb els mateixos mitjans i amb els mateixos efectes i condicions que estableix la base 14.2 per a la notificació de les resolucions d'inadmissió i desistiment.
15.4 Contra la resolució d'atorgament de la subvenció es pot interposar recurs d'alçada, de conformitat amb el que preveu l'article 76 de la Llei 26/2010, del 3 d'agost, de règim jurídic i de procediment de les administracions públiques de Catalunya, i 112, 121 i 122 de la Llei 39/2015, d'1 d'octubre, del procediment administratiu comú de les administracions públiques, davant del superior jeràrquic de l'òrgan concedent, en el termini d'un mes comptador des de l'endemà de la rebuda de la notificació, sens perjudici de qualsevol altre recurs que es consideri procedent per a la defensa dels interessos propis.
15.5 L'òrgan concedent té la facultat de revisar les subvencions concedides i modificar les resolucions de concessió en el cas d'alteració de les condicions o de l'obtenció concurrent d'altres ajuts.
15.6 Els ens locals beneficiaris podran sol·licitar l'ampliació del termini d'execució o justificació de la subvenció abans del venciment del termini de què es tracti per raons degudament justificades.
Es dona publicitat de les subvencions concedides a través del Tauler electrònic i del Portal de la Transparència, de conformitat amb l'establert a la Llei 19/2014, del 29 de desembre, de transparència, accés a la informació pública i bon govern, i el text refós de la Llei de finances públiques de Catalunya, aprovat pel Decret legislatiu 3/2002, de 24 de desembre.
17.1 El pagament de les subvencions es tramita de la manera següent: el 60% de l'import atorgat amb caràcter de bestreta, a partir de la concessió de la subvenció, per a la qual no s'exigeixen garanties, i el 40% de l'import restant a partir del venciment del termini per a executar les actuacions subvencionades i un cop comprovada la correcta justificació de la subvenció atorgada.
El ens locals beneficiaris, per a rebre l'import de les subvencions, han d'estar al corrent de les obligacions amb l'Administració tributària i amb la Tresoreria General de la Seguretat Social en el moment que el departament competent en matèria de de recuperació i foment de la memòria democràtica realitzi les comprovacions corresponents, així com no tenir deutes de cap mena amb la Generalitat de Catalunya.
17.2 La subvenció es paga mitjançant transferència bancària al compte corrent indicat en la sol·licitud de subvenció.
17.3 S'abonarà fins al 100% de les despeses justificades, sense necessitat que l'ens local beneficiari acrediti que les despeses subvencionades estan efectivament abonades.
En el cas que l'ens local beneficiari justifiqui unes despeses inferiors al cost total de l'activitat subvencionada, però superior al 60% i el 70% indicats a la base 5.3, la subvenció es reduirà de forma proporcional a la despesa finalment justificada, d'acord amb la resolució d'atorgament i amb les bases 5.1, 5.4, 5.5 i 5.7, sempre que es doni compliment a la finalitat subvencionada.
Les acceptacions de les renúncies s'han de notificar individualment als ens locals interessats, d'acord amb els articles 21, 40 i 41 de la Llei 39/2015, d'1 d'octubre, del procediment administratiu comú de les administracions públiques.
19.1 Els ens locals beneficiaris han de presentar a l'òrgan instructor, en el termini que s'estableixi en la convocatòria corresponent, un compte justificatiu simplificat d'acord amb el model que s'estableix a l'extranet EACAT [URL] que ha d'incloure la documentació següent:
–Una relació classificada de les despeses i les inversions de l'actuació, amb indicació del creditor i del document, l'import i la data d'emissió, amb el detall d'ingressos o subvencions que hagin finançat l'actuació subvencionada, i amb indicació de l'import i la procedència, signada per l'/la interventor/a o el/la secretari/ària interventor/a o el càrrec equivalent.
–El certificat de l'/la interventor/a o el/la secretari/ària interventor/a o el càrrec equivalent de l'entitat que acrediti que les despeses corresponen a accions correctament realitzades i a despeses subvencionables i justificades mitjançant factures o altres documents comptables de valor probatori equivalent, amb el vistiplau de l'alcalde.
–Una memòria justificativa del compliment de les condicions establertes en les bases, amb indicació de les activitats realitzades i dels resultats obtinguts, que permeti relacionar-lo amb la certificació econòmica.
Aquest informe o memòria s'ha de redactar d'acord amb el model que s'estableix a l'extranet de les administracions catalanes, el portal EACAT.
–Si escau, una mostra dels elements informatius, divulgadors i publicitaris relacionats amb el projecte subvencionat.
L'òrgan instructor pot exigir la presentació d'altres justificants de despesa o de tots, si es plantegen dubtes sobre el cost de l'objecte subvencionat.
19.2 Si un cop transcorregut el termini establert per a la justificació, l'ens local beneficiari no ha presentat la documentació, l'òrgan instructor ha de requerir-li que la presenti en el termini improrrogable de quinze dies hàbils.
La presentació de la justificació en el termini addicional que estableix aquest apartat no eximeix l'ens local beneficiari de les sancions que corresponguin d'acord amb la Llei general de subvencions.
19.3 Si els documents presentats com a justificació són incorrectes o incomplets, s'ha de comunicar a l'ens local beneficiari la necessitat d'esmenar les anomalies detectades en un termini màxim de deu dies hàbils, a comptar de l'endemà de la notificació, amb l'advertiment que, si no ho fa, es procedirà a la revocació de la subvenció i, si escau, al reintegrament de la bestreta.
—20 Obligacions dels ens locals beneficiaris
Els ens locals beneficiaris han de complir les obligacions que estableix la legislació vigent en matèria de subvencions i, en concret:
a) Regir-se per la normativa aplicable en matèria de contractació pública i de règim local de Catalunya per a la contractació i l'execució de les actuacions subvencionades.
b) Destinar la subvenció atorgada a la finalitat prevista en aquestes bases i en la convocatòria.
c) Dur a terme l'actuació objecte de la subvenció d'acord amb el projecte presentat.
d) Justificar la subvenció en els termes que s'indiquen en aquestes bases.
e) En les actuacions en senyals i retolació interpretativa de les línies 1 i 2 d'aquesta ordre, observar les pautes previstes en el Manual tècnic de senyalització dels Espais i Rutes de la Memòria del Memorial Democràtic.
f) Comunicar a l'òrgan instructor l'obtenció de subvencions per a la mateixa actuació procedents de qualsevol de les administracions o entitats públiques o privades, nacionals o internacionals.
g) Sotmetre's a les actuacions de comprovació i aportar tota la documentació que els sigui requerida pel departament competent en matèria de recuperació i foment de la memòria democràtica, la Intervenció General de la Generalitat, la Sindicatura de Comptes o altres òrgans competents, d'acord amb la normativa vigent.
Per aquest motiu, els ens locals beneficiaris han de conservar els documents justificatius de l'aplicació dels fons percebuts, inclosos els documents electrònics, mentre puguin ser objecte de les actuacions de comprovació i control, en els termes previstos per la legislació vigent.
h) No fer donacions, aportacions o prestacions de serveis a títol gratuït a favor de partits polítics, fundacions o associacions que hi estiguin vinculades orgànicament, des de la presentació de la sol·licitud fins a l'acabament de l'activitat subvencionada, d'acord amb l'article 92 bis del text refós de la Llei de finances públiques de Catalunya, aprovat pel Decret legislatiu 3/2002, de 24 de desembre.
i) Adherir-se als principis ètics i regles de conducta que figuren a l'annex de l'Acord GOV/85/2016, de 28 de juny, pel qual s'aprova la modificació del model tipus de bases reguladores aprovat per l'Acord GOV/110/2014, de 22 de juliol, pel qual s'aprova el model tipus de bases reguladores dels procediments per a la concessió de subvencions en règim de concurrència competitiva, tramitats per l'Administració de la Generalitat i el seu sector públic, i se n'aprova el text íntegre.
j) Sempre que l'actuació que se subvencioni s'executi posteriorment a l'atorgament de la subvenció, incloure el logotip del Departament d'Afers i Relacions Institucionals i Exteriors i Transparència, precedit de la llegenda «Amb la col·laboració del Departament d'Afers i Relacions Institucionals i Exteriors i Transparència», o del departament competent en matèria de recuperació i foment de la memòria democràtica, a tots els elements informatius i publicitaris que elabori l'entitat beneficiària, en suport paper, electrònic o de qualsevol altre tipus, sempre que no siguin senyalitzacions que hagin de seguir el Manual tècnic de senyalització dels Espais i Rutes de la Memòria del Memorial Democràtic.
Aquests logotips i tota la informació relacionada amb aquesta matèria es poden trobar al lloc web següent: www.gencat.cat/piv.
—21 Modificació o alteració de la subvenció
21.1 La subvenció podrà ser reduïda de manera total o parcial, abans que no es dicti la resolució definitiva, com a conseqüència de les restriccions que derivin del compliment dels objectius d'estabilitat pressupostària i sostenibilitat financera.
21.2 L'òrgan concedent té la facultat de revisar les subvencions concedides i modificar la resolució de concessió en cas d'alteració de les condicions que s'han tingut en compte per a la concessió de la subvenció o en cas d'obtenció concurrent d'altres subvencions, ingressos o recursos per a la mateixa finalitat, sempre que, aïlladament o conjuntament amb la subvenció atorgada, superin el cost de l'activitat subvencionada.
22.1 L'òrgan instructor és la unitat encarregada d'efectuar la comprovació de la realització de l'actuació subvencionada, d'acord amb la finalitat i els requisits que preveuen la convocatòria, les bases reguladores aprovades per aquesta Ordre i la resta de normativa que li sigui aplicable, sens perjudici de les competències de comprovació d'altres organismes de l'Administració de la Generalitat.
22.2 En aquest sentit, aquesta unitat podrà realitzar actuacions de comprovació de l'actuació en curs que duen a terme els ens locals i que hagin estat subvencionades, alhora que podrà emetre els informes que consideri d'interès per al seguiment de l'expedient.
En cas que es detectin irregularitats, es podrà iniciar, si escau, el corresponent expedient de revocació de la subvenció.
El departament competent en matèria de recuperació i foment de la memòria democràtica podrà revocar les subvencions concedides en els supòsits que preveuen l'article 37 de la Llei 38/2003, de 17 de novembre, general de subvencions; l'article 99 del text refós de la Llei de finances públiques de Catalunya; i en cas d'incompliment manifest dels principis ètics i regles de conducta que figuren a l'annex de l'Acord GOV/85/2016, de 28 de juny, pel qual s'aprova la modificació del model tipus de bases reguladores aprovat per l'Acord GOV/110/2014, de 22 de juliol, pel qual s'aprova el model tipus de bases reguladores dels procediments per a la concessió de subvencions en règim de concurrència competitiva, tramitats per l'Administració de la Generalitat i el seu sector públic, i se n'aprova el text íntegre.
En cas d'incompliment de les obligacions que preveuen les bases reguladores, resultarà d'aplicació el règim sancionador previst a la Llei 38/2003, de 17 de novembre, general de subvencions, i al text refós de la Llei de finances públiques de Catalunya, aprovat pel Decret legislatiu 3/2002, de 24 de desembre, si aquest incompliment és constitutiu d'infracció d'acord amb la legislació esmentada, amb independència del reintegrament total o parcial de la subvenció.
D'acord amb la Llei orgànica 15/1999, de 13 de desembre, de protecció de dades de caràcter personal (LOPD), les dades de caràcter personal dels ens locals sol·licitants seran tractades amb la finalitat exclusiva de gestionar i tramitar aquesta convocatòria de subvencions d'acord amb els principis de seguretat i confidencialitat que la normativa sobre protecció de dades estableix.
Totes les dades personals s'han de disposar desagregades per sexes per a facilitar els estudis estadístics i informes de gènere, d'acord amb la normativa vigent sobre aquesta matèria, i respectant, en tot cas, la Llei orgànica 15/1999, de 13 de desembre.
En tot el que no preveuen expressament aquestes bases són aplicables els preceptes que conté el capítol IX del text refós de la Llei de finances públiques de Catalunya, aprovat pel Decret legislatiu 3/2002, de 24 de desembre, en tot el que no s'oposi a la normativa bàsica estatal; els preceptes bàsics de la Llei 38/2003, de 17 de novembre, general de subvencions, i del Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, general de subvencions; la Llei 26/2010, del 3 d'agost, de règim jurídic i de procediment de les administracions públiques de Catalunya; la Llei 39/2015, d'1 d'octubre, del procediment administratiu comú de les administracions públiques; tot allò que disposi la Llei de pressupostos de la Generalitat de Catalunya que sigui aplicable a l'exercici corresponent, així com la resta de normativa administrativa aplicable.